
            REPUBLIKA HRVATSKA

VUKOVARSKO-SRIJEMSKA ŽUPANIJA

                    OPĆINA LOVAS
                 OPĆINSKO VIJEĆE                                                                
KLASA: 024-01/23-02/02
URBROJ: 2196-17-01-23-1
Lovas, __. rujna 2026. godine
Temeljem članka 30. Statuta Općine Lovas („Službeni vjesnik“ Vukovarsko-srijemske županije br. 04/21, 08/25 i 14/25) Općinsko vijeće Općine Lovas na svojoj 12. sjednici održanoj dana __. rujna 2026. godine donosi

PRIJEDLOG – ODLUKU
o objavi javnog natječaja za prodaju građevinskog zemljišta

u Poslovnoj zoni „Lovas“, naselje Lovas

Članak 1.

Predmet javnog natječaja je prodaja građevinskog zemljišta u Poslovnoj zoni „Lovas“, naselje Lovas, k.o. Lovas i to:

1. K.č.br. 1776/14 – površine 7070 m²

Katastarska čestica predviđena je za sve djelatnosti, uključujući i poljoprivredu.
Članak 2.

Odlukom Općinske načelnice Općine Lovas formirat će se Povjerenstvo za analizu i odabir najprihvatljivijih ponuda.

Članak 3.

Uzimajući u obzir protok vremena te iznimne strukturne promjene na tržištu koje su se dogodile od donošenja Odluke Općinskog vijeća Općine Lovas o usvajanju Prijedloga uvjeta za korištenje u Poslovnoj zoni (KLASA: 021-05/06-01/539, URBROJ: 2196/05-06-3 od 01. lipnja 2006. godine) početna cijena katastarske čestica utvrdit će se vještačenjem.
Komunalni doprinos za kupce parcela u Poslovnoj zoni „Lovas“ iznosi 0,26 EUR/m3.

U cijenu nije uključeno priključenje parcele na električnu mrežu, vodovodnu mrežu, kanalizaciju, telefonske instalacije i plinske instalacije.
Članak 4.
Natjecatelji su dužni uplatiti jamčevinu u visini od 5% početne cijene katastarske čestice za koju se natjecatelj natječe.
Članak 5.
Javni natječaj bit će otvoren na određeno vrijeme, odnosno do prodaje katastarske čestice ili izmjene Odluke Općinskog vijeća, a počinje objavom na službenoj web stranici Općine Lovas (www.lovas.hr) i Oglasnoj ploči Općine Lovas.
Članak 6.
Otvaranje prispjelih ponuda vršit će se javno. Obavijest o javnom otvaranju ponuda bit će objavljena objavom na službenoj web stranici Općine Lovas (www.lovas.hr) i Oglasnoj ploči Općine Lovas minimalno pet (5) dana prije otvaranja.
Članak 7.
Natjecatelji mogu biti domaća i strana trgovačka društva i obrti te druge pravne osobe ako ispunjavaju Zakonom predviđene uvjete za stjecanje prava vlasništva.
Članak 8.
Prihvatljivom ponudom smatrat će se ponuda koja zadovoljava sve kriterije utvrđenih bodovnih tablica. Najpovoljnija će biti ona ponuda koja ostvari najveći broj bodova prema tablicama iz natječajnog tendera. U slučaju da postoji više kandidata koji imaju isti broj bodova te zadovoljavaju kriterije natječaja, prednost će se dati najvišoj ponuđenoj cijeni zemljišta po četvornom metru predmetne katastarske čestice.
Članak 9.

Nakon odabira najprihvatljivije ponude, odabrani kandidati su obvezni potpisati ugovor s Općinom Lovas, u roku od 15 dana od izbora najprihvatljivije ponude.
Članak 10.
Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

